ལྷག་པར་དུ་གང་ཉིད་ཀྱིས་ནང་པའི་ལྟ་སྤྱོད་དང་མཐུན་པའི་འཚེ་མེད་ཞི་བའི་ཐབས་ལམ་ཉག་གཅིག་སྟེ་ཕན་ཚུན་བསམ་ཤེས་དང་།མཐུན་སྒྲིལ།དྲང་བདེན།བྱམས་བརྩེ་སོགས་ཀྱི་སྒོ་ནས་འཛམ་གླིང་ཞི་བདེའི་བསྟི་གནས་ཤིག་ཏུ་བསྒྱུར་ཐབས་དང་།བོད་ཀྱི་བདེན་མཐའ་གསལ་ཐབས་གནང་དང་གནང་བཞིན་པའི་མཛད་བཟང་གི་མཚན་སྙན་གོ་ལའི་ཁྱོན་ལ་ཁྱབ་ཏེ།འཛམ་གླིང་མི་མང་ཡོངས་ཀྱི་ཡིད་དབང་ཡོངས་སུ་ཕྲོགས་ནས་ཕྱི་ལོ་༡༩༨༩།ཟླ་བ་༡༢་པའི་ཚེས་པ་༡༠་ཉིན་ལ་སྙན་གྲགས་ཆེ་བའི་ནོ་སྦེལ་ཞི་བདེའི་གཟེངས་རྟགས་ཐོབ་ཅིང་འཛམ་གླིང་ཞི་བདེའི་དེད་དཔོན་མཆོག་གི་སྐུ་རུ་བཞེངས།༢༠༠༧་་ལོར་སྙན་གྲགས་ཅན་གྱི་ཨ་རི་གསེར་གྱི་གཟེངས་རྟགས་ཐོབ་པ་སོགས་ཀྱིས་མཚོན་ཏེ་ཆེ་བསྟོད་དང་བྱ་དགའ་སོགས་གྲངས་ལས་འདས་པ་ཞིག་བཞེས་གནང་ཡོད།